
MUKADIMAH 
PENTERJEMAH 


Atas nama Yang Kasih, daku menulis. 


Selawat dan salam buat kekasih. 


Alhamdulillah, segala puji hanyalah bagi Allah, yang 
dengan izinNya, mengurniakan kita rezeki untuk hadir di 
dalam Ramadan 1441H ini, melaksanakan rukun Islam ini, 
mengharapkan segala ganjaran dan keberkatannya yang 
tidak kita ketahui bakal kita kecapi lagi pada tahun depan 
atau tidak.. 


Kita Muslim sedunia diuji Allah Ta“ala dengan ujian 
Covid-19, ujian yang menampakkan kepada kita akan 
kekuasaanNya dan kehendakNya yang pasti berlaku, dan 
takkan sesiapa yang mampu mengelaknya. 


Meskipun demikian, kita tetaplah menzahirkan 
kesyukuran kita, yakin dengan hikmah dan kebijaksaanNya 
yang mustahil meninggalkan kita umatNya ini dalam 
kesusahan yang berpanjangan. 


Begitu juga, kita yakin bahawa berpuasa di musim 
susah ini, lebih banyak pahala dan keberkatannya, 
berbanding puasa di musim senang. Sepertimana 
yang thabit dalam Oawä'id Fiqh, “al-Ajr ala gadr al- 
Mashaggah” (Pahala itu sesuai dengan kadar kesusahan 


pelaksanaannya). 


Bersempena dengan Ramadan 1441H ini, dan kedekatan 
10 malam terakhir Ramadan, menurut kita, sesuailah 
bagi pendamba Lailatul Qadar, untuk merenung dan 
memperbanyakkan fiqh khusus berkenaan Lailatul Qadar 
ini. Kita telah terjemahkan dan ringkaskan ia di dalam 
ebook ini, dipetik daripada penghujung Kitab al-Siyäm 
di dalam magnum opus Imam al-Nawawi (w. 67 6H) yang 
tersohor, al-Majmú* Sharh al-Muhadhdhab (Dar al- 
Hadith, cet. 2010). 


Terima kasih kita ucapkan buat pihak ABIM PRESS 
atas kesudian menerbitkan dan menyebarkannya secara 
gratis nan online. Tiada hakcipta yang kita tuntut di balik 
terbitan ini, ia bebas diulangcetak dan disebarkan oleh 


sesiapa saja, dan digunakan dalam kajian-kajian. 


Sesungguhnya tiada apa yang kita miliki melainkan 
kesalahan dan kesilapan. Sementara seluruh kebaikan 
itu hanyalah milik Allah. Sekiranya terdapat sebarang 


kekurangan dan kesilapan dalam terjemahan ini, mohon 
segera dimaklumkan agar segera diperbetulkan, kerana 
tiada kitab yang sempurna melainkan al-Qur'an. 


Allah Maha Mengetahui. 


Syafiq atTauhidi (Mohammad Syafiq Ismail) 
Dhuha 13 Ramadan 1441H / 6 Mei 2020M 
Maktabah atTauhidi, 

Negeri Sabah alMahmiyah billah. 


FIQH 
LAILATUL QADAR 


Imam al-Nawawi rahimahullah berkata di dalam al- 


Majma" 


[1] 


Lailatul Qadar adalah fadilah (sunat dihidupkan), 
berdasarkan firman Allah Surah al-Qadar. 


Asbab kita dan selain mereka juga berkata: Ia merupakan 
malam yang terbaik sepanjang tahun. Mereka berkata: 
Firman Allah Ta‘ala: 

“Lailatul Qadar itu lebih baik daripada seribu 
bulan.” (al-Qadar, 3) 


Maknanya: ia lebih baik daripada seribu bulan yang 
tidak ada Lailatul Qadar padanya. 


xk 


[2] 


Lailatul Qadar istimewa buat umat ini, yang dengannya 
ia menjadi bertambah mulia. Tak pernah ada pada umat 


sebelumnya. 


Lailatul Qadar dinamakan sedemikian kerana ia adalah 
Laylah al-Hukm wa al-Fasl (Malam Pemutusan dan 
penentuan takdir). Pendapatinilah yang sahih dan masyhur. 


Sementara al-Mäwardi dan Ibn al-Sabbägh, dan 
selainnya mengatakan: (la dinamakan sedemikian) kerana 


Qadar (kemuliaannya) yang agung. 


Asbab kita kesemuanya berkata: la (Lailatul Oadarlah) 
yang dimaksudkan dengan: 


ORR ee) 


“(Kami menurunkan al-Qur’än pada malam 
yang tersebut, kerana) pada malam yang berkat 
itu, dijelaskan (kepada malaikat) tiap-tiap 
perkara yang mengandungi hikmat serta tetap 
berlaku, (tidak berubah atau bertukar).” (al- 
Dukhan, 4). 


Pendapat inilah yang tepat, dan menjadi pendapat 


majoriti ulama. 


Maknanya: Pada malam itu, ditetapkan buat para 
malaikat, akan tugasannya pada tahun itu, dan Dia akan 
menerangkan kepada mereka tentang rezeki, ajal maut 
dan selainnya yang berlaku pada tahun itu. Allah Ta‘ala 
pun memerintahkan mereka sesuai dengan tugas masing- 
masing, dan kesemua itu pula sesuai dengan pengetahuan 
dan ketetapan Allah yang telah thabit mendahului. 


KK 


[3] 


Lailatul Qadar ini kekal wujudnya hinggalah ke Hari 
Kiamat. Disunatkan (kepada umat ini) untuk berusaha 


dengan segala daya upaya menjejakinya. 


Sesuai dengan hadis, “Sesungguhnya Rasülulläh 
sallAllahu alayhi wa sallam berusaha berhabis-habisan 
dalam mencarinya (Lailatul Qadar itu) pada 10 malam 
terakhir Ramadan.” (H.R. Muslim). 


Dan hadis, “Baginda sallAllahu alayhi wa sallam - 
apabila telah masuk 10 hari terakhir (daripada Ramadan), 
baginda akan menghidupkan malam-malamnya (dengan 
qiyam), membangunkan keluarganya (untuk giyam), 
dan berusaha sesungguhnya, serta mengetatkan (ikatan) 
kainnya (kiasan kepada tidak berhubungan intim).” (H.R. 
al-Bukhari dan Muslim). 


Mazhab al-Shafi dan majoriti ashäb kita berpendapat: 
Ia (Lailatul Qadar itu) terhad pada 10 malam terakhir 


daripada Ramadan, secara mubham (tidak jelas malam 


apa) pada kita. Akan tetapi ia berlaku pada malam yang 
tertentu secara hakikinya, tidak akan bertukar-tukar, dan 
akan kekal demikian hinggalah ke Hari Kiamat. 


Setiap malam daripada 10 malam terakhir itu 
berkemungkinan menjadi ia (Lailatul Qadar). Hanyasanya, 
ia paling diharapkan berlaku, pada malam-malam ganjil. 


Menurut al-Shäfi'i, antara malam-malam ganjil itu pula, 
malam 21-lah yang paling diharapkan berlakunya (Lailatul 
Qadar), sepertimana diriwayatkan oleh al-Bandajini. 


Sementara di tempat lain (di dalam riwayat), beliau 
cenderung kepada malam 23 (malam Lailatul Qadar). 


Di dalam riwayat Qadim, beliau berpendapat malam 
21 dan malam 23 yang paling diharapkan untuk menjadi 
Lailatul Qadar. 


Sementara Imam al-Muzani dan muridnya Imam Ibn 
Khuzaymah berpendapat bahawa ia berpindah-pindah 
antara malam yang sepuluh ini, yakni ia berlaku pada malam 
sekian pada beberapa tahun, lalu berpindah kepada malam 
lain pada tahun-tahun seterusnya. Tafsiran ini dilakukan 
dengan tujuan al-Jam (menghimpunkan makna) riwayat- 
riwayat yang kelihatan bercanggah (berkenaan penentuan 
Lailatul Qadar). Pendapat inilah yang zahir nan terpilih. 


Sementara al-Muhamili dan Sahib al-Tanbih (Abt Ishaq 
al-Shirazi), dan selain mereka ada berpendapat: ia (Lailatul 


Qadar) dicari sepanjang bulan Ramadán. 


HK 

Asbab kita berkata: Ciri-ciri dan alamat petanda malam 
itu ialah (sesuai hadis H.R. Aba Dawud): 


Malam yang redup tenang, tidak panas dan tidak 


sejuk. 


Pagi esoknya cerah putih, tidak terik memancar 


cahayanya. 


Apakah faedahnya mengetahui malamnya kalau sudah 
terlepas? Ada dua faedah: 


Disunatkan juga untuk beribadah dengan banyak 
pada siang harinya (bagi Lailatul Qadar itu), 
sepertimana ibadah padanya (Lailatul Qadar itu - 
sesuai dengan pendapat Qadim Imam al-Shäfii). 


Masyhur dalam mazhab: bahawa ia tidak berpindah- 
pindah. Sekiranya sudah diketahui malamnya pada 
tahun itu, dia boleh memanfaatkan pengetahuannya 
ini untuk berusaha keras menjejakinya pada tahun 


seterusnya (pada tarikh yang sama). 


HK 


[4] 


Disunatkan padanya (Lailatul Qadar itu) untuk 
memperbanyakkan solat, berdoa, dan berusaha 
sesungguhnya melaksanakan ibadat-ibadat lain juga 


padanya. 


Sesuai dengan sabda baginda sallAllahu ‘alayhi wa 
sallam, “Sesiapa yang qiyam Lailatul Qadar dalam keadaan 

beriman dan mengharapkan ganjarannya, segala dosa- 
dosanya yang terdahulu akan diampunkan.” (H.R. al- 
Bukhari dan Muslim) 


Disunatkan menghidupkan malam ini hingga terbitnya 
fajar, berdasarkan firman Allah, 


PX zit tao ge Gee 
OA 
“Kesejahteraanlah ia, hingga terbitnya fajar.” 


(al-Qadar, 5) 
Ashäb kita mengatakan: Maknanya ialah: 


Kesejahteraanlah ia bermula daripada tenggelamnya 
matahari (mula Lailatul Qadar) hinggalah terbitnya fajar 
(selesainya Lailatul Qadar). 


KK 


Ketahuilah, bahawa Lailatul Qadar ini pasti akan disaksikan 
oleh sesiapa yang dikehendaki Allah Ta‘ala daripadakalangan 
anak Adam, pada Ramadan setiap tahun, sepertimana 
yang diriwayatkan di dalam hadis-hadis dan kisah orang- 
orang soleh, yang banyak sekali. Adapun pendapat faqih 
al-Muhallab al-Maliki yang dinukilkan Qadi “Iyad, bahawa 
ia tidak mampu disaksikan secara hakikinya, merupakan 
kesilapan yang terlalu teruk. Daku ingatkan agar tiada yang 
terpedaya dengan pendapat ini. 


KK 


Sahib al-Häwi (al-Mäwardi) berkata: Disunatkan bagi 
sesiapa saja yang menyaksikan Lailatul Qadar, untuk 

menyembunyikannya, dan berdoa dengan ikhlas, niat 
murni, dan keyakinan yang sahih (akan kemustajabannya), 
(meminta) akan apa saja yang disukainya berkenaan urusan 
agama mahupun dunia. Hendaklah doanya itu lebih banyak 


untuk manfaat agama dan Akhirat. 


HK 


Alhamdulillah, segala puji bagi Allah, dahulu, kini dan 
selamanya, atas penyempurnaan terjemahan dan ringkasan 
bagi karya Imam al-Nawawi, yang kita petik daripada 
Kitab al-Majma‘ ini, yang kita judulkan sebagai Figh 
Lailatul Qadar, pada Duha 3 Ramadan 1441H, bersamaan 
Rabu 6.5.2020M, di Maktabah atTauhidi, negeri Sabah 
alMahmiyah billah, di tangan empunya segala dosa dan 
kesilapan Syafiq atTauhidi. Semoga Allah yang baik 
menerimanya dan mengumumkan manfaatnya kepada 
seluruh umat. 


